2018. MÁRCIUS

127. szám

KIZUNA 絆 きずな
A Magyar–Japán Baráti Társaság (MJBT) hírlevele

Tisztelt MJBT-tagok!
Először is szeretném megragadni az alkalmat, hogy mindannyiuknak boldog, sikeresen gazdag újévet kívánjak 2018. első Kizunájában! Bár a jubileumi év véget ért, Társaságunk idén is rengeteg
izgalmas japános program szervezésében vesz majd részt. Programjainkról a szokásos módon hírt
adunk a Kizunában, az MJBT honlapján, Facebook oldalán, a Hírfutárban és a Hírnökben is!
Felhívás az éves, rendes közgyűlésről
Kérem, engedjék meg, hogy felhívjam tisztelt figyelmüket arra, hogy idén május 18-án 15:0019:00 óra között tartjuk éves, rendes közgyűlésünket a Nemzetek Házában (1062 Budapest,
Bajza utca 54. mfsz. 1.), amelyre ezúton minden kedves Tagunkat sok szeretettel meghívjuk. A
várható napirendi pontokról tájékoztatást fogunk küldeni e-mailben.
Felhívás SZJA 1%-al és tagdíjbefizetéssel kapcsolatban
Lassan közeledik az adóbevallás időpontja. Tavaly óta a NAV elkészíti adóbevallásunkat, adónk
1+1%-áról azonban továbbra is van lehetőségünk nyilatkozni, méghozzá egészen május végéig!
Társaságunk tevékenységét szinte teljes egészében a tagdíjakból és SZJA 1%-okból befolyóösszegből kell fedeznünk, ezért nagyon fontos számunkra, hogy minél többen segítsék munkánkat
felajánlásukkal. Ehhez természetesen nem kell tagnak lenni, bármelyik magyar adózó szabadon
felajánlhatja Társaságunk számára adója 1%-át.
Amennyiben Ön, vagy valamely családtagja úgy dönt, hogy adója 1%-ával minket támogat,úgy http://mjbt.hu/tagdijbefizetes/ oldalon talál részletes segítséget és innen letöltheti anyomtatható EGYSZA nyilatkozatot is! A nyilatkozat kitöltéséhez egyébként csak az MJBT
adószámára van szükség: 19001102-1-42.
Támogatását szívből köszönjük!

12018. MÁRCIUS

127. szám

Végezetül engedjék meg, hogy tisztelettel megkérjem tagjainkat, hogy az idei tagdíjukat
mihamarabb fizessék be csekken, átutalással vagy az MJBT honlapján elérhető PayPal fizetési
megoldással! A tagdíj idén is változatlan: dolgozóknak 4000 Ft, tanulóknak és nyugdíjasoknak
2000 Ft. Az MJBT bankszámlaszáma: CIB Bank 10700206-68145022-51100005. (A közleményben
kérjük, tüntessék fel kedves nevüket és a tárgyévet!) A http://mjbt.hu/tagdijbefizetes/ oldalon
további segítséget találnak tagdíjbefizetéssel kapcsolatban.
Kérdéseikkel, észrevételeikkel továbbra is forduljanak hozzám bátran!
Baráti üdvözlettel,
Hajnal Krisztinafőtitkár

Programajánló
Klubnap
2018. április 20. péntek 17:30
Kalandozás a japán kerámiakés világában
Egyedülálló bemutató a kiotói Kyocera kerámiakés termékeiből. A
klubnap során megismerhetjük a japán gasztronómia egyik
legfontosabb elemének legújabb szenzációját: a kerámiakést.
„A Japán kultúra évezredek óta mestere a pengéknek, kardoknak,
késeknek. A szamuráj kardok és fegyverek híresek az egész világon. Errea csodálatos kultúrára jellemző precizitás és minőség, a Kyocera
kerámia termékeiben is érezhető, kiemelve őket a tömeggyártotttermékek közül és felemelve a legmagasabb szintre.”(forrás: https://www.keramiakes.com/)
A klubnap során lehet vásárolni vagy előrendelni a termékekből.

Tavaszi hangok koncertsorozat
A több mint tizenöt éves múlttal rendelkező Tavaszi Hangok koncertsorozatot, amelyen a
Zeneakadémia japán és magyar hallgatói mutatkoznak be, tavalyig a Sűdy és Társa Kft szervezte.
Idén ez a nemes feladat átkerült a Magyar-Japán Baráti Társasághoz. Bízunk benne, hogy anépszerű koncert ezután is teltházas közönséget fog vonzani, mint eddig minden évben.
Időpont: 2018. május 17. csütörtök 19:00 óra
Helyszín: Zeneakadémia, Solti Terem (1061 Budapest, Liszt Ferenc tér 8.)
A belépés ingyenes, de regisztrációs jegyhez kötött.
22018. MÁRCIUS

127. szám

A jegyigényléssel és további részletekkel kapcsolatban a Magyar-Japán Baráti Társaság honlapján,
Facebook oldalán, hírleveleiben és egyéb hirdetőfelületeken fogunk hírt adni.
Kérdéseikkel forduljanak bizalommal Csalló Edinához (csalloedina@gmail.com).

Gyulai Japán Nap és Személyiségfejlesztő
Sportbemutató
A MAPON Gyulai Magyar-Japán Kulturális Egyesület
szervezésében
2018. március 11.
Gyulai Vigadó
13.00

A Japán Napra érkező vendégek fogadása japán és magyar himnuszÜNNEPI MEGNYITÓ
Hankó Ferenc alapító, alelnök megnyitó beszéde
Alt Norbert Gyula város alpolgármesteréneküdvözlő beszéde
Kuragane Kei másodtitkár úr köszöntő beszéde,
Magyarországi Japán Nagykövetség
Dr. Vihar Judit a Magyar-Japán Baráti Társaság
elnökének köszöntő beszéde
Fodor György a MAPON Egyesület elnökének
köszöntő beszéde japán népdal – Kränzlein Énekegyüttes,
Implom József Általános Iskola

Moderátor:Varga Zoltán

Nagyterem:
13.30
14.10

14:50
15.30

Japán egy gyulai fiatal szemével –Beregszászi Balázs
Csomagolásból táska? A japán furosiki kendő
titkai - Borsányi Klára a Magyar-Japán Baráti
Társaság Gasztronómiai tagozat vezetője
A WASOKU a japán étkezési kultúra hagyományaiés új irányzatai - Dr. Szató Noriko
Nemes és Elegáns kegyelem『 高雅（KOUGA）』- Japán művészek közös fellépése:
Aszai Juka (a Magyar Állami Operaház táncosa)
Uehara Emi (a Magyar Állami Operaház táncosa)
3

Projektazonosító:
NEA-KK-17-SZ-0188

2018. MÁRCIUS

127. szám

Motojosi Hinata (Magyar Táncművészeti Egyetem)
Beppu Maju (Magyar Táncművészeti Egyetem)
Szuzuki Nacuko (Magyar Táncművészeti Egyetem)
Kacumata Mugi (zongora)Mori Eika (szoprán)
16.30

Jukata bemutató - Dr. Vihar Judit elnök, Magyar-Japán Baráti Társaság

17.30

Karate bemutató - Gyulai Karate Egyesület

18.15

Aikido bemutató - Gyulai Aikido Klub (Aki Shiro Dojo)

19.00
19.30

Puffin Együttes koncertje
Pernahajder Campbell Zenekar koncertje

Az előadásokkal párhuzamosan13.30Külső terem 1.
Japán ételek vására – A japán gasztronómia képviseletében WASABI Running Sushi &WokÉtterem
Szaké és japán csapolt sör kóstolás és vásárlás - Vörös Attila: Japán italkultúra
bemutató13.30

Külső terem 2.
Japán ajándéktárgyak bemutatása és vásár
II. világháborús japán hadihajók - Nemes András Bence kiállítása
Ikebana
HajnalKrisztinafőtitkár,
Magyar-Japán
BarátiTársaság
Kalligráfiai bemutató és workshop - Zopcsák Ferenc Zsolt Kalligráfiai tagozatvezető,Magyar-Japán Baráti Társaság
Japán mesesarok - Czifra Adrienn doktorandusz (ELTE), Magyar-Japán Baráti Társaság

Beszámolók“Homestay” Tokorozawában
Jan Vojtek, a budapesti Zeneakadémia cseh és magyar gyökerekkel rendelkező zongora szakos
hallgatója 2017. november közepétől december közepéig vendégtanulmányokat folytatott aTokiói Zeneakadémián. A két egyetem közötti négyhetes vendéghallgatói programban már több
tokiói hallgató vett részt Budapesten, azonban ez volt az első alkalom, hogy Budapestről ment
hallgató Tokióba.
42018. MÁRCIUS

127. szám

A Budapesten tanuló japán hallgatók elszállásolásában eddig mindig a Magyar-Japán Baráti
Társaság lelkes tagjai működtek közre: a néhányhetes vendégtanulmányok ideje alatt ők
biztosították a szállást és kulturális programokat a résztvevőknek. Innen jött az ötlet, hogy
felkeressem a tokiói székhelyű Japán-Magyar Baráti Társaságot a “homestay”* lehetőségével
kapcsolatban.
A megkeresés szerencsére sikeres volt: a Tokiótól 30 km-re lévő Tokorozawa városában élő
Kizawa Noriko szívesen fogadta otthonába Jant a vendéghallgatói program idejére. Kizawa
asszony a Japán-Magyar Baráti Társaság mellett a Japán-Magyar Kórusegyesület tagja is, egyiklánya, Mager Szacsiko pedig a Tokorozawai Fény Gyermekkar vezetője. Adva volt tehát nem csak
a japán vendégszeretet, hanem a zene közös szeretete is. Még egy szerencsés egybeesés volt,
hogy Jan hobbija (második szakmája) a repüléstudomány, és Tokorozawa híres Japán elsőrepülőteréről, amelynek a helyén jelenleg a Tokorozawai Repüléstudományi Múzeum áll.
November közepén Jan szerencsésen megérkezett Japánba és hamar összebarátkozott Kizawa
asszonnyal és népes családjával: öt felnőtt lánya van és számos unokája. Találkozott a Fény
Gyermekkar tagjaival is, akik nagy szeretettel fogadták és őszinte kíváncsisággal kérdezték amagyar és európai zenéről.
A vendéghallgatói program végére a család szervezett Jannak egy közös karácsonyi koncertet a
Fény Gyermekkarral a Tokorozawai Művelődési Házban. A teltházas koncerten Jan és egyik
zongoratanára, Farkas Gábor főként magyar vonatkozású, szóló és kétkezes komolyzenei
darabokat adtak elő, a Gyermekkar pedig nemzetközi és magyar karácsonyi dalokat énekelt japánés magyar nyelven. Rendkívül megható esemény volt, amely nagyon sokat tett a japán és a magyar
kapcsolatok erősítéséért.
Ezúton is köszönetemet szeretném kifejezni Kizawa Noriko asszonynak és családjának, Josioka
Naomicsi úrnak, a Japán-Magyar Baráti Társaság vezetőségi tagjának és Gotóda Fukiko
asszonynak, a Japán-Magyar Kórusegyesület elnökének, hogy együttműködésük révén ilyen
kellemes körülmények között, szerető család körében tölthette Jan az idejét Japánban.
Szívből remélem, hogy a jövőben is lesz még lehetőség együttműködni a Japán-Magyar Baráti
Társasággal, és segítségükkel több magyar diák és hallgató is részesülhet a japán családi
vendégszeretetben.
Csalló Edina
a Magyar-Japán Baráti Társaság vezetőségi tagja
a Tokiói Zeneakadémia dolgozója 2017. február és 2018. január között

*külföldi diák elszállásolása helyi fogadócsaládnál; Japánban is elterjedt kifejezés52018. MÁRCIUS

Családi körben (Fotó: Rainer Mager)

A Tokorozai Fény Gyermekkar felsős és középiskolás tagjaival (Fotó: Rainer Mager)

6

127. szám

2018. MÁRCIUS

Szólódarab (Fotó: Csalló Edina)

Koncert után (Fotó: Josioka Naomicsi)

Videó: Ó, gyönyörűszép, titokzatos éj! (magyar nyelven)https://youtu.be/IA0f8z5k8MA
Videó: Tündér ha lennék…(japán nyelven)https://youtu.be/51F81NxmquQ

7127. szám

2018. MÁRCIUS

127. szám

Kecskemét-Aomori Baráti Kör
Kedves Egyesületi Tagtársaink és Támogató Barátaink!
Az elkövetkező hetekben számos érdekes programra kerül sor. Ezek egyike az a nagyszerű
alkalom, amelynek során március 8-án, csütörtökön 16 órától közönségtalálkozót szerveztünk
egyesületünk, Kecskemét és a Duna-Tisza közének régi barátja és ismerője, a magyarul is jól
beszélő Minamizuka Singó professzor és az őt köszöntő kötetünk tiszteletére.
Az egyesületünk gondozásában – számos támogatónak köszönhetően – megjelent könyv
kedvezményes árusítására, valamint a helyszíni dedikálásra is ekkor került sor. Singó szenszei
legutóbb 2016 nyarán vezetett népes japán kulturális delegációt Kecskemétre és Szegedre.
Felterjesztésünkre mostani látogatásának napján vette át a Bács-Kiskun megye Tudományos
Életének Fejlesztéséért elnevezésű kitüntetést Rideg László megyei elnök úrtól, majd előadást
tartott a pályáját meghatározó 1956-os forradalommal kapcsolatos élményeiről a Katona József
Gimnáziumban.
Március 12-én lesz 25 éve annak, hogy a Magyar-Japán Baráti Társaság Kecskeméti
Tagozataként, Csákváry János elnök vezetésével megalakult mostani egyesületünk jogelődje.
A Kecskeméti Tavaszi Fesztivál keretében március 26-án, hétfőn este 19.00-tól a Kodály
Intézetben ad koncertet prof. Akamacu Rintaro zongoraművész, aki maga is több szálon kötődik
Kecskeméthez. Jegyek online is rendelhetők a hirosagora.hu weblapon keresztül vagy
személyesen a Hírös Agóra központjában (Kecskemét, Deák F. tér 1.). Kecskeméti szabadidős
programját 27-én délelőtt Placz József és L. Nagy Éva szervezik.
A haladó japán nyelvtanfolyam Tanaka szenszei visszatérését követően április elején ismét
folytatódik, addig a hallgatók lelkes önképzéssel és Kerényi József szenszeitől kapott feladatokkal
csiszolódnak. Miként azt korábban jeleztük, kiemelt támogatónk, Kovács Ferenc Antal ügyvezető
igazgató úr japán nyelvű gyermek könyveket ajándékozott egyesületünknek, amelyet többen
már ki is kölcsönöztek.
Április 7-én, szombaton tervezzük megnyitni a Cifrapalota két emeleti helyiségében kedvesbarátunk, Josizawa Jositaka művészeti menedzser révén ide kerülő kakedzsikuk (kézzel festett fali
képek) és néhány ritka becses 20. század eleji kimonókból álló kiállítást tagtársunk, Sirbu Aida
gazdag kimonó-gyűjteményéből.
Legfrissebb híreink szerint április 13-án nyitjuk meg az Aomori városból nemrég hozzánkérkezett újabb diák művészeti anyagok kiállítását a széchenyivárosi Arany János Iskolában.
Reméljük, ez évben is Japán Budapestre akkreditált nagykövete nyitja meg a kiállítást és tesz majdlátogatást városunkban.
Az előzetes tervek szerint április 13-14-én Japán Hétvégét szervezünk (sport,
környezetvédelem, tea ceremónia, kimonó- és kakedzsiku-tervezés, gasztronómia, filozófia).
Mindehhez szívesen fogadjuk tagtársaink és barátaink segítségét.
Ezen kívül megkezdtük a 15. Csiperó Fesztiválra Aomoriból érkező diák csoport fogadásánakelőkészületeit, melyhez Gyimesi András barátunk vezetésével több kecskeméti család csatlakozott.
A hírek szerint ez évben is számíthatunk Kecskemét megyei jogú város támogatására anemzetközi keret terhére, amelynek elnyerésére még az év elején költségtervet nyújtottunk be.
Tagtársunk, Podmaniczki Kinga továbbra is sok élmény és siker közepette folytatja egyetemi
tanulmányait Japánban, az Oita Egyetem hallgatójaként; előreláthatólag a nyár végén érkezik haza.
8

2018. MÁRCIUS

127. szám

Március 11-én, vasárnap kerül sor a III. Gyulai Japán Napok rendezvényre, amelyre Fodor
Györgyelnök
úrtól
(MAPON)
kaptunkmeghívást.
Részletek:
https://www.facebook.com/events/158632188267487/ Mindenkit szívesen látunk!
dr. Kriston-Vízi József elnök
vezetőségi társai: Kerényi József és dr. Kovács Katalin
Kövessen minket a KABK Facebook oldalán is: https://www.facebook.com/kecskemet.aomori

Fotók: Hartai András és KABK

Szombathely
Az MJBT-Szombathely idén ismét több programmal készül. Tavasszal a mosonmagyaróvári
japán napon veszünk részt, ahová kimonó kiállítás és japán babák mellett kisebb programokat
is viszünk. Várhatóan Celldömölkön is megvalósítunk egy programot a vulkánok jegyében.
A 10. Japán napra szeptember 29-én fog sor kerülni városunkban. Programjaink részleteit
honlapunkon fogjuk megosztani, amint konkretizálódnak!
Schmitt Csilla
9

2018. MÁRCIUS

127. szám

Ikebana
Tavaszra várva: mit kezdjünk a maradék virágokkal?
A címben feltett kérdés természetesen csak költői, hiszen a válasz egyértelmű: csináljunkbelőlük ikebanát!
Előző cikkemben röviden összefoglaltam, milyen virágokkal érdemes télen dolgozni, hogyan
fejezhetjük ki legjobban az évszakérzést az évnek ebben a szakában. Előfordul azonban olyan is,hogy az ember nem válogathat, olyan virágokkal kell dolgoznia, amihez éppen hozzájut.
Így jártam én is nemrégiben, amikor Valentin nap másnapján megláttam az „ottfelejtett”
vegyes virágcsokrokat – fél áron. A vegyes virágcsokrok a legpraktikusabbak ikebanázáshoz, mertáltalában legalább 3-4 féle virág és egy kis zöld is akad bennük, ráadásul eleve úgy vannakösszeválogatva, hogy színben harmonizáljanak. (Ilyen vegyes csokrokat piacokon is gyakran lehet
kapni.)
A választásom végül egy piros-rózsaszín csokrocskára esett, amiben egy szál vörös rózsa, két
szál piros gerbera, egy szál rózsaszínes frézia és egy kis zöld krizantém volt. Ezek a virágok ugyan
nem kifejezetten téliesek, de úgy éreztem, hogy a piros és a zöld színek kombinációja jól passzola Valentin nap tematikájához. Végül egy kedves télbúcsúztató, egyben tavaszváró elrendezést
készítettem belőlük az Ohara iskola egyik jellemző, ún. „egysoros” ( 並 ぶ 形 , narabukatacsi)
stílusában.
Amikor maradék virágokkal dolgozunk, mindig az az első feladat, hogy megnézzük, mennyi
alapanyagunk van, azok mennyire frissek és színben mennyire passzolnak egymáshoz. Ha egy
virág nem tűnik túl frissnek, nem érdemes felhasználni, mert másnap dobhatjuk ki. Ugyanígy, haaz egyik virágunk színben nagyon elüt a többitől, nem tudunk majd harmonikus alkotást létrehozni.
Tehát először is válogassuk ki a használható és nem használható alapanyagokat!
A követező lépés, hogy eldöntjük, milyen elrendezésben mutatnának legszebben az adottvirágok – ilyenkor mindig a virágok tulajdonságait vegyük figyelembe elsősorban, hiszen az
ikebanában mindig törekszünk a természetességre. Utolsó lépésként válasszuk ki az edényt,amibe az alkotás készül, eddigre fejben már nagyjából össze is állt, mit szeretnénk készíteni.

10

2018. MÁRCIUS

127. szám

Az elkészült alkotás
A fenti elrendezés jól mutatja, hogy az ikebanában egy kis kreativitással olcsón, akár nyári
virágok felhasználásával is készíthetünk a téli évszakérzést kifejező alkotásokat. A legtöbb japánművészethez hasonlóan az ikebana is nagyon implicit művészet, amelyben az érzékeltetés, akimondatlanság, a „megmutatás” és „elrejtés” egyensúlyának megteremtése a legfontosabb.
Szerencsére ez egy olyan látásmód, amelyet gyakorlással bárki elsajátíthat, ezért mindenkit arrabuzdítok, próbálkozzon bátran virágrendezéssel otthona szépítésére!
Hajnal Krisztina

Origami30 éves a Magyar Origami Kör
1988. január 18-án a kecskeméti Szórakaténusz Játékmúzeumban gyűltek össze először apapírhajtogatás iránt érdeklődők. Évekkel később ebből a magból nőtt ki a Magyar Origami Kör.
Az origami csodálatos világa című vándorkiállítás 2018. januárjában Kecskemétre érkezett. A
magyar origami művészet legszebb alkotásait bemutató kiállítás a papírhajtogatássokszínűségéből ad ízelítőt. A megnyitó keretében ünnepeltük a Magyar Origami Kör
megalakulásának 30. évfordulóját. A kiállítást Kricskovics Zsuzsanna, a Magyar Origami Kör
alapítója és örökös tiszteletbeli elnöke nyitotta meg és mesélt a kezdetekről is.

11

2018. MÁRCIUS

127. szám

A Magyar Origami Kör elnökei a 2018. januári ünnepi megemlékezésen Kecskeméten: Sági Juditjelenlegi, Kricskovics Zsuzsanna alapító (1988-2006) Villányi Mariann (2006-2016) Karlócai Mariann
társaságában, akinek 1964-ben jelent meg Papírmunkák, papírhajtogatások című könyve, az egyikelső magyar origami könyv.

Az origami vándorkiállítás a 30 éves évfordulóhoz kapcsolódva jelenleg Békéscsabán, március 1618. között Sopronban, utána Gyomaendrődön és Battonyán látható.
Fotók a kiállításról:

122018. MÁRCIUS

127. szám

Fotók: Villányi Mariann

2018. augusztusában Kecskeméten lesz a Nemzetközi Origami Találkozó, amelynek díszvendége,
Aojagi Soko japán origami művész lesz, akinek kedves modelljei többször jelentek meg a magyar
origami magazinokban is. A programban szerepel majd közös hajtogatás és kiállítás is.
Villányi Mariann

Recept Borsányi Klárától
TempuraSzeretem a tempurát. Finom, ünnepi étel. A legfinomabb tempurát a japán császár születésnapi
partiján ettem, szerencsére nem csak egyszer, hanem többször is. Mások is szerethetik, mert apartin hosszú sorban álltak a vendégek, és türelmesen várják, amíg megérkezik az újabb tál ráktempura, forrón, gyönyörűen tálalva. (Hidegen se rossz, de forrón az igazi.)
Én itthon eddig zöldséges és gyümölcsös (főleg bundás almás) tempurát készítettem, de arákosat még nem próbáltam. A japánok tempurája majdnem úgy készül, mint a mi almás
desszertünk, csak egy kicsit másképp.
Korábban nem méricskéltem a hozzávalókat, de az olvasók kedvéért ezúttal utánanéztem apontos részleteknek az interneten.
A Wikipedia szerint „a tempura nehéz japán étel, palacsintaszerű tésztában megmártott és
olajban kisütött tengeri hal, garnélarák, vagy zöldségféle. A bő olajban sütött ételt szójaszósszal,bambuszrüggyel, retekkel, tormával, gyömbérrel fogyasztják”.
Emellett azt is megtudtam, hogy a tempurát a portugálok honosították meg Japánban a 16.
században, elkészítése pedig nem bonyolult, ha tisztában vagyunk néhány fortéllyal. Majd sok-sok
fényképes recept következett, sok- sok jó tanáccsal, hogy mire ügyeljünk, hogy a tempuránk kívül
ropogós, belül pedig omlós, puha, finom legyen.
132018. MÁRCIUS

127. szám

Talán egyszerűbb lett volna, ha csak a zöldséges, halas tempurát mutatom be, de a „burok”
végül is ugyanaz. Találtam egy tálon néhány gyümölcsöt, amelyeket gyorsan megmostam,feldaraboltam és egy nejlonzacskó lisztben megrázogattam, majd forró olajban kisütöttem.
Ugyanígy jártam el a zöldségekkel is. (Közben egy-egy fotót is készítettem, hogy könnyebb legyen
elképzelni, mi is az a tempura, mi kell hozzá és hogyan lehet tálalni.)
A pontos recept az alábbiakban olvasható:¾ csésze liszt (teljes kiőrlésű és rétesliszt)¼ csésze keményítő (kukorica/burgonya)
1 tojás (feltörés előtt alaposan le kell mosni a héját!)½ csésze (jég)hideg víz¼ teáskanál szódabikarbóna/foszfátmentes sütőpor
¼ teáskanál só
Elkészítése: A lisztekbe bele tesszük a szódabikarbónát, majd egy tálba szitáljuk
 A tojást felverjük, majd a lisztekhez hozzákeverjük (habverővel, fakanállal)
 Megsózzuk, végül lassan hozzá adagoljuk a jéghideg vizet (nyáron tehetünk bele egy-két
jégkockát) és csomómentesre keverjük a tésztát. Olyan legyen az állaga, mint apalacsintának. (Ha túl sűrű a massza, akkor hígítsuk, mert nem lesz szép és nem is olyan
finom, ha nem látszik, hogy a burok alatt mi van.) A panírt kb. 1 órával a sütés előbb keverjük össze és tegyük hideg helyre.
 Mártsuk a zöldségeket a tésztába, majd nagyon forró, bő olajban süssük meg őketaranysárgára.
 A kisült tempurákról itassuk le az olajat.
A tempura titka:
1. A ropogósság kedvéért érdemes különböző lisztek keverékéből elkészíteni a panírt.
2. A panírhoz jéghideg vizet kell adnunk, ami szintén a ropogósság miatt lényeges.
3. A sütéshez bőséges mennyiségű, mély serpenyőben alaposan felforrósított olajat
használjunk!

Zöldségként használhatunk gyufaszál vékonyra szelt sárgarépát, zellert, paszternákot, cukkinit,
tököt, zöldbabot, spárgát, átlós darabokra vágott káposztát, kelkáposztát, kínai kelt, gombát,
karikára vágott vöröshagymát, apró rózsákra szedett karfiolt, brokkolit. Felhasználhatjuk asárgarépa-, a petrezselyem- és a zeller-zöldjét is, de előzőleg kössük őket kis csokrokba, és ezutánmártsuk bele a tésztába.
Gyümölcsként finom a vékony karikákra szelt alma, körte, banán, kivi, mandarin, ananász, aszalt
sárgabarack, stb. A lényeg, hogy a hozzávalók, a tésztához hasonlóan mindig legyenek jéghidegek.
14

2018. MÁRCIUS

127. szám

A szószhoz:
1 ek víz, 1 ek cukor, 2.5 ek szójaszósz, 2 ek reszelt daikon retek, 5 ek shitake gomba áztató leve.

Jó étvágyat, jó kísérletezést kívánok!
Itadakimasz!

Fotó: Borsányi Klára

Olvasnivaló

Josida Kanako (1948)
Tokióban született, a Gakusú-in Egyetem francia szakán végezte tanulmányait. Költő, irodalmár,
jelenleg a Gakusú-in Egyetem oktatója és a Minamikata, vagyis Délvidék című költészeti folyóirat
egyik szerzője. Költészete visszafogott, a felesleges szóhasználat szigorú kerülése jellemzi.
1994-ben Takamidzsun-díjjal jutalmazták munkáját.

15

2018. MÁRCIUS

127. szám

Kozmosz(Sigoto/Munka című kötet, 1971-1976)

Belsejéből
mindent kiszakító
egyszeri virágzás:a Kozmosz.
Ti talán még sosem töprengtetek el rajta?
Vajon egy kézmozdulatát
vagy az átható tekintetétértettem-e valamiképp félre?
Csokorban nyíló virágok közt
szaladgál a szél,s mire felpillantok,
már megújult az ég.
De ha újra rám zárul a súlyos sötétség,
talán bennem is felidézi majd
azt a mélyről fakadó odaadást
Vagy talánszem elől tévesztettem, végleg elhagytam,s ha keresni indulnék,
már mindhiába?
Japánból fordította: Hrabovszky Dóra

Ibaragi Noriko (1926-2006)
Ibaragi Noriko (eredeti nevén Micura Noriko) 1926-ban született Oszakában.
A II. világháború utáni japán költészet kiemelkedő női alkotója. Shakespeare Szentivánéji álomcímű darabjának hatására kezdetben drámaíróként tevékenykedett. Munkája megjelent a Jomiuri
Sinbun egyik gyűjteményében, két darabját pedig rádiójáték formájában adta le az NHK. Később
verseivel is széles körben elismerést szerzett, Tanikava Suntaró, Josino Hirosi és más kortársköltőhíreségekkel együtt szerepelt kötetekben, folyóiratokban.
16

2018. MÁRCIUS

127. szám

A legnagyobb sikerét az Aszahi Simbun cikkében tett említés hozta meg számára 1999
októberében. A „Nem akarok támaszkodni” ezt követően verseskötetként kiemelkedő, 150 ezrespéldányszámban kelt el Japánban.
Amikor én a legszebb voltam(Láthatatlan postás/Mienai haitacufu című kötet, 1958.)
Amikor én a legszebb voltam,
Lepusztult romokban álltak a városok,
S nem remélt helyekről
Pillantott le ránk a kék ég.
Amikor én a legszebb voltam,
Halmokban hullt körülöttem a sokaság,
Gyárakban, tengereken, nevenincs szigeteken,
És én hiába öltöttem volna ékes ruhákat.
Amikor én a legszebb voltam,
Senki sem hízelgett kedves ajándékkal,
A férfiak csupán a tisztelgést ismerték,
S egy szép pillantást vetve hátra, útra keltek mind.
Amikor én a legszebb voltam,
A fejem üres volt,
A szívem kemény,
S barnásan ragyogott karom-lábam.
Amikor én a legszebb voltam,
Háborút vesztett a hazám,
S én nem törődve ily ostobasággal,feltűrt ingujjal, hetykén jártam a várost.
Amikor én a legszebb voltam,
Jazzt hallgattam a rádión,
S mintha csak a tilosban dohányoznék,
Szédelegtem más ország édes dallamára.
Amikor én a legszebb voltam,
Akkor voltam a legboldogtalanabb,
Legmélabúsabb
,És legmagányosabb.
17

2018. MÁRCIUS

127. szám

Ezért elhatároztam: hosszan fogok élni,Hisz aggkorára festette azokat a pompás képeket
a francia festő, az öreg Rouault is,
nem igaz?

Nem akarok támaszkodni(Nem akarok támaszkodni/ Jorikakarazu című kötet címadó verse, 1998.)

Többé már
Nem akarok kész eszmékre támaszkodni
Többé már
Nem akarok kész vallásokra támaszkodni
Többé már
Nem akarok kész tudományokra támaszkodni
Többé már
Nem akarok kész törvényekre támaszkodni
Hosszan éltem
S csak azt véstem szívembe
Amit szemem s fülem érzékelt
Amin a két lábam megállt
S jöjjön bármi nehézség
Ha támaszkodnom kell
Arra
Elég nekem a széktámla

Japánból fordította: Hrabovszky Dóra

18

2018. MÁRCIUS

127. szám

Uehasi Nahoko – Szeirei no moribito
Bevezető – A császáriherceg kimentése
Sorsfordító pillanat volt Barusza számára a Torikage hídon való átkelés, amikor az eggyelészakabbra fekvő Jamakage hídon haladt át a császári család menete.
A Torikage híd egy kopottas függőhíd volt, amit a köznép használt. Itt-ott a lécek elrohadtak, ésa köztes réseken látni lehetett a Kék-Íj folyó folyását. Általában sem szép látvány a híd, de a mainap, a hosszas őszi esőzések miatt a folyó vize megemelkedett és különös látványt nyújtott abarna színű, saras vize, miközben az fehéren habzott a hullámoktól.
Barusza viseltes utazóruhát viselt, útibatyuját a rövid lándzsájára akasztotta, aztán
szemrebbenés nélkül áthaladt a himbálózó Torikage hídon.
Barusza idén lett harminc éves. Teste nem nagy felépítésű, de izmos és hajlékony alkattal
rendelkezik. Hosszú, fekete haja tarkójánál van feltűzve, sminknélküli arcát a Nap barnította és
már látszottak rajta az apró ráncok.
Mindazonáltal, ha rápillant az ember Baruszára, először is azokat a lenyűgöző szemeket vesziészre. Fekete pupillájában meglepődés és erős életerő lakozott. Masszív állát és azokat aszemeket látva, bizonyára Barusza nem volt könnyen kapható nő. Aztán észrevehető aharcművészetekben való jártassága is, ha csak az erős kezére nézünk.
Miközben Barusza fürgén haladt át a széltől rázkódó hídon, egy pillanatra a vízfolyással
szembeni híd fele nézett.
A környező hegyek domborulatait festőivé varázsolták a teljesen vörös juharfalevelek. A fák
alatt egy ökrös szekér fémkapcsa csillant meg a fényben. Aprónak tűnt, miközben a szekér haladtelőre húsz szolga által körülvéve.
A délutáni napfényben az ökrös szekeret beborító vásznat és kellékeit a Nap megmegvilágította. A szekér elejére tűzött piros zászló jelezte az utazók rangját.
- Vajon a második herceg menete lenne? Bizonyára éppen a fővárosba tartanak a nyárirezidenciájukról. – gondolta Barusza.
Megállt, hogy nézze a menetet. Bűncselekmény lenne, ha nem fordulna el és nem borulna leelőttük. Mindemellett a háttérből a naplemente fénye verődött vissza. Barusza alakja úgy tűnt,nem látszódik az ellenfényben. A hegyoldal fái alatt vonuló udvari menet olyan gyönyörű volt,
mint egy festmény.
Barusza nem ebbe a császárságba született. Éppen ezért nem tanúsított tiszteletet az uralkodók
felé, mint például a királyok vagy a császárok. Csak a pillanat szépségét csodálta, amely egy
tekercskép szépségéhez hasonlított.
Ám a következő pillanatban váratlan dolog történt. Miközben áthaladt az ökrös szekér amasszív anyagból épített és a császári család által használt Jamakage hídon, az ökrök hirtelenössze-vissza kezdtek ugrálni. A zablát megrántó kísérők kezét lerázták, a hátuk íjként megfeszült,

19

2018. MÁRCIUS

127. szám

majd patájukat előre-hátra hajították a levegőben, végül megvadulva elvágtattak. A szekér a nagy
lökéstől az oldalára fordult és látszódott, ahogy egy kis alak esik ki belőle.
Az alak miközben a végtagjaival csapkodott, beleesett a folyóba…Ahogy ezt Barusza meglátta,csomagját ledobta, kabátját levette és lándzsája fémből készült végére egy kötelet akasztott,amelyet a mellső zsebéből vett elő, majd a sziklák felé dobta. A lándzsa egyenesen a sziklákhoz
érve, a kövek közé fúródott. Miközben három-négy inas beugrott a folyóba, hogy megmentsék aherceget, Barusza a kötelet fogva szintén beleugrott a saras vízbe.
A sziklákhoz csapódva érkezett meg. Egy pillanatig nem kapott levegőt és tudatát is elvesztette.
Miközben a saras áramlatban hevesen sodródott, meghúzta a kötelet és a közeli sziklákhoz húzta
magát. Megigazította vizes haját, majd koncentrálva figyelt, aztán meglátott a vízben egy sodródó
kis gyermeket. A gyermek kezét még egy kicsit látta, amíg az végül elmerült.
- Remélem még él. Nagyon kérem, éljen még. – fohászkodott Barusza.
Barusza imádkozva, szem előtt tartva a személyt még egyszer nekigyürkőzött a hevesáramlatnak. Miközben szemben úszott az áramlattal, pontosan elérte a célpontot, ahova a herceg
teste sodródott, majd szaporán evezett a vízben. Dermesztően hideg volt a víz. Hallotta abuborékos víz hangját a dobhártyájában. Csak a herceg piros ruhája látszott abban a zavaros
vízben.
Kinyújtotta a kezét és elkapta a herceg ruhájának végét.
- Fenébe! – mondta Barusza.
Különös dolog történt. Barusza egy pislogás erejéig, de tényleg csak egy pillanatra úgy érezte a
teste könnyűvé vált és lebegni kezdett. Az ezidáig sebes sodrású áramlat abbamaradt, még ahangok is alábbhagytak. A tágas, kék térben minden megszűnt. Csak a herceg alakja látszódott
tisztán. Barusza amíg nem tudta meg vajon mi történt, megint csak kinyújtotta a kezét, hogy elérje
a fiú piros ruháját.
Úgy gondolta elkapta, de olyan ütközés érte a kezét, mintha az leszakadt volna. Vajon nem volte túl álomszerű ez a korábbi pillanat, nem lehet tudni, de a heves áramlat mindkettőjük testével
úgy játszott, mint a falevelekkel.
Barusza teljes erőbedobással próbálta visszahúzni a herceg testét. A kötélen levő fémkapcsot
az övéhez illesztette. Csodával határos dolog volt, hogy képes volt még erre a dermedt kezével a
jéghideg vízben. Barusza először a kötelet követve kiúszott a sziklákig. Teste teljes mértékben
kifáradt, a kötelet továbbra is erősen fogva magához húzta a mozdulatlan herceg testét.
Teljesen el volt kékülve a felszínre húzott herceg arca. Még csak tizenegy-tizenkét éves lehet.
Szerencsére meghallgatásra találtak az imái. Úgy tűnik az ütközéstől elvesztette eszméletét és
nem nyelt vizet. – gondolta Barusza, majd újraélesztette a herceget. Nemsokára felköhögött ésvisszatért a lélegzete.
- Jól van akkor. Hát mégis sikerült megmentenem az életét. – mondta a nő.
Barusza felsóhajtott. Még nem tudhatta, hogy ez volt mindennek a kezdete.
Fordította: Rimóczi Alma Virág
20

2018. MÁRCIUS

Maszaoka Siki
Haiku-fordítások

1.

恋知らぬ猫のふり也球あそび

Koi siranu
Neko no furinaritama aszobi

2.

Az ártatlan kis
macska, bár ő sem értilabdával játszik.

まり投げて見たき広場や春の草

Mari nagete
mitaki hiroba ja
haru no kusza

3.

Labdát átdobni
próbálom a nagy, széles
tavaszi mezőn.

夏草やベースボールの人遠し

Nacukusza jabészubóru no
hito toosi

4.

Óh nyári pázsit!
Baseballozó emberek
játszanak amott.

草茂みベースボールの道白しKusza sigemi
bésubóru no
micsi sirosi

5.

Sűrű zöld fűben
egy baseball pályának azútja fehérlik.

侍のしばし見て去る矢数かな

Szamurai nosibasi mite szaru
ja kazo kana

Szamurájokat
látok távozás közben
mennyi nyílvessző!

21

127. szám

2018. MÁRCIUS

6.

侍の首の脆さよ落椿

Szamurai nokubi no moroszajo
ocsi cubaki

7.

Szamurájnak anyaka mennyire gyenge!
Kamélia hull. (alt.: Hulló cubaki)

侍の命も露のもろさ哉

Szamurai no
inocsi mo cuju no
morosza kana8.

A szamurájnak
élete is mint harmat
oly gyenge talán

侍の野梅折るなり落しざし

Szamurai no
jabai oru nariotosi zasi

9.

Szamurájnak avadszilvája lekonyul
mint a kardhüvely.

ある夜月あきらかに龍の躍りかな

Aru jagetsu
akiraka ni rjú
odori kana

10.

127. szám

Éjjeli holdnak
a fényében egy sárkány
táncolhat vajon

春の水龍の口よりこぼれけり

Haru no mizu
rjú no kucsi jorikobore keri

Tavaszi forrás
egy sárkánynak szájából
folyt kifelé mind
Fordította: Gottner Richárd222018. MÁRCIUS

127. szám

Az alábbiakban az elmúlt időszakban lezajlott programokon készült fényképekből szemezgetünk.

Fotók: Borsányi Klára és Hartai András

Szerkesztő: HORVÁTH ALÍZ (holiza5@gmail.com)
A Kizuna következő száma várhatóan 2018. június első felében jelenik meg. Cikkeiket,
hozzászólásaikat május végéig küldhetik el Horváth Alíz főszerkesztőnek (holiza5@gmail.com).
Aki fel szeretne iratkozni naprakész e-mail levelezőlistánkra, az az mjbtsubscribe@yahoogroups.com címre írjon levelet! Honlapunk: http://mjbt.hu és
www.facebook.com/mjbt.hu.
KIZUNA – megjelenik negyedévente. Alapította Szentirmai József. Kiadja a Magyar-Japán Baráti
Társaság. (Nemzetek Háza, Budapest, VI. Bajza u. 54.)23

2018. MÁRCIUS

127. szám

A Magyar-Japán Baráti Társaság helyi csoportjainak és tagozatainak elérhetőségei:Baja: Balogh Nikolett. Tel.: 06 20 2435321 E-mail: nikitta-san@hotmail.com
Dunaújváros: Németh Irma. E-mail: cirmi63@gmail.com
Győr: Horváth Ferenc. Cím: 9023 Győr, Ifjúság krt. 35. Tel. (munkahely): 96/516-675
Mobil: 70/705-6262 E-mail: horvferivk@freemail.hu
Gyula: Gyula MAPON Gyulai Magyar-Japán Kulturális Egyesület (mapon.gyula@gmail.com), Fodor
György (alapító elnök: georgefrill@gmail.com; 06-20-397-0344); Hankó Ferenc (alapító
alelnök: foknah@gmail.com; 06-30-486-2170)
Hódmezővásárhely: Hegyi Attila. Tel.: 36-20/494-7657 E-mail: hegyi.attila@oriens.hu
Cím: 6800, Hódmezővásárhely, Ötvenhat mártír 2/A.
Web: www.japanrolminden.hu/mjbthmvhely
Kecskemét-Aomori Baráti Kör: Kriston-Vízi József
E-mail: kristonstern@gmail.com.
Keszthely: Móroczné Komáromi Gyöngyi. Tel.: 30 629 4038 E-mail: gyongyi@jmik.hu
Web: www.jmik.hu
Miskolc-Görömböly: Dr. Ujaczki Tibor. E-mail: ujaczki@citromail.hu. Cím: 3516 Miskolc, Szolártsik tér 4.
Pécs: Wogerné Sági Judit. Tel.: 30 901 3254 E-mail: sagi.judit@gravirtechnika.hu
Székesfehérvár: Schwerlichowszky László. Cím: 8000 Székesfehérvár, Tóvárosi ln. 50.III.10.
Tel.: 06/20-9316-117;20/278-7024 (l./fax: (36) 22/505-544)
E-mail: schwerly@t-online.hu Web: www.magyarjapanklub.hu
Szentendre: Bassa Zoltán. Tel.: 06 30 9351256 E-mail: zoltanbassa@gmail.com
Szolnok: Kovács Mihály. E-mail: misi-bacsi@freemail.hu
Szombathely: Schmitt Csilla. Tel.: +36309579059 Fax: +3694321384
Cím: 9700 Szombathely, Jókai Mór u. 5. Web: www.mjbt-szombathely.mlap.hu
Tolna megye: Balogh Jenő. E-mail: mabruk@terrasoft.hu, baloghj@terrasoft.hu
Vác: Gyarmati Péter. E-mail: leiningen@freemail.hu
Zalaegerszeg: dr. Szigethy István, Tel: 30/9373894, E-mail: szigethyi@freemail.hu
Veszprém-megyei Magyar-Japán Baráti Társaság: Kutics Károly.
E-mail: kutics.karoly@chello.hu
Tagozatok és vezetőik:Gasztronómiai Tagozat: Borsányi Klára. E-mail: borsanyi.klara@gmail.com
Haiku Tagozat: Vihar Judit. E-mail: jvihar@gmail.com
Ikebana Tagozat: Hajnal Krisztina. E-mail: krisztinahajnal@gmail.com
Japánkert Tagozat: Dani Zoltán. E-mail: dani.zoltan@gmx.net
Japán öltöztetés Tagozat: Csalló Edina. E-mail: a2yuki@gmail.com
Kalligráfia Tagozat: Zopcsák Ferenc Zsolt. E-mail: zopcsakferi@gmail.com
Origami Tagozat: Villányi Mariann (Magyar Origami kör). E-mail: mariann.villanyi@gmail.com
Reiki Tagozat: Petrik Márta Magdolna. E-mail: pemama_3@hotmail.com, Tel.: 06 20 460-9104

24